
       PATVIRTINTA
                                                                                             Šiaulių lopšelio-darželio Drugelis“ 
                                                                                             direktoriaus 2022 m. kovo 28 d.
                                                                                             įsakymu Nr. V-82
RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ FOTOGRAFIJŲ PARODOS „MARGUČIŲ MOZAIKA” NUOSTATAI
I SKYRIUS 
BENDROSIOS NUOSTATOS
1. Respublikinės ikimokyklinio ir priešmokyklinio amžiaus vaikų kūrybinių darbų fotografijų parodos „Margučių mozaika” nuostatai reglamentuoja parodos tikslą, uždavinius, dalyvius, darbų pateikimo ir organizavimo tvarką.
2. Paroda skirta pasidalinti patirtimi ir idėjomis, ugdant mokinių vaizduotę ir kūrybiškumą, perteikiant mozaikos kūrimo principus. Mozaika – tai piešinys ar paveikslas, kai vaizdas kuriamas iš įvairių medžiagų (keramikos, akmens, metalo, medžio) panašios formos ir tekstūros gabaliukų. Šie sutvirtinami skiediniu, vašku, mastika, klijais ir pan. Paprastai mozaikos daromos ant didelių plokščių paviršių, pvz., sienų, grindų ar lubų, tačiau kartais mozaika dekoruojami ir nedideli objektai.
II SKYRIUS
PARODOS TIKSLAS IR UŽDAVINIAI
3. Tikslas – suteikti galimybę ikimokyklinio ir priešmokyklinio ugdymo įstaigų vaikų saviraiškai, ugdyti jų kūrybiškumą, susipažinti su raštų kūrimo, marginimo galimybėmis. 
4. Uždaviniai:
· Skatinti stebėti mus supantį pasaulį, gamtą, atkartoti gamtos raštus kūrybiniuose darbuose;
· Ugdyti kūrybinę iniciatyvą, estetinį suvokimą, meninę ir pažinimo kompetencijas;
· Su vaikais atlikti veiklas, kuriose vaikai galėtų laisvai tyrinėti, konstruoti, eksperimentuoti ir kūrybiškai veikti;
· Skatinti bendradarbiavimą tarp ikimokyklinio ir priešmokyklinio ugdymo įstaigų.
III SKYRIUS
DALYVIAI, DARBŲ PATEIKIMO IR ORGANIZAVIMO TVARKA
5. Parodoje kviečiami dalyvauti Lietuvos Respublikos ikimokyklinio, priešmokyklinio ugdymo įstaigų ugdytiniai, pedagogai.
6. Parodos dalyviai, pasitelkiant savarankiškai pasirinktas kūrybines raiškos priemones, kuria kūrybinius darbus - velykinius margučius, atspindinčius parodos temą. 

7. Pedagogai sukurtus kūrybinius darbus  nufotografuoja bei kūrybinių darbų  nuotraukas atsiunčia elektroniniu adresu drugelio.renginiai@gmail.com  iki 2022 m. balandžio 13 d.
8. Nuotraukos turi būti JPG formato. Nuotrauka turi būti įvardinta pagal priedo Nr. 1 duomenis.
9. Parodai pateikti darbai gali būti neatlygintinai ir be apribojimų naudojami parodos sklaidos tikslais:
9.1. eksponuojami parodose be papildomo autoriaus sutikimo;
9.2. skelbiami organizuojančios įstaigos elektroninėje svetainėje, socialiniuose tinkluose;
9.3. nuotraukos autorius pagal galiojančius teisės aktus atsako už autorinių teisių pažeidimus. 
9.4. iš vienos įstaigos siunčiamos iki 5 nuotraukų;
10. Nuo 2022-04-15 iki 2022-04-29 kūrybinių darbų nuotraukos eksponuojamos  Šiaulių lopšelio-darželio „Drugelis“ interneto svetainėje www.sdrugelis.lt ir socialinio tinklapio Facebook paskyroje. 
IV SKYRIUS
BAIGIAMOSIOS NUOSTATOS
11. Iki 2022 m. balandžio 29 d.  įstaigoms, dalyvavusioms respublikinėje  ikimokyklinio ir priešmokyklinio amžiaus vaikų kūrybinių darbų parodos „Margučių mozaika“ bus išsiųstos padėkos elektroniniu paštu (prašome nurodyti teisingą elektroninį paštą). Pedagogams, parengusiems vaikus parodai, bus išsiųstos pažymos.
12. Nuotraukos, atsiųstos vėliau nurodyto termino, neatitinkančios nurodytų reikalavimų bei Parodos tematikos, nebus eksponuojamos.
13.Parodos nuostatai skelbiami Šiaulių lopšelio-darželio „Drugelis“ tinklapyje www.sdrugelis.lt.
Parodos organizatorius – Šiaulių lopšelis–darželis „Drugelis“ Vilniaus g. 123A,  LT-76354 Šiauliai, tel. (8 41) 524 489; el. paštas drugelis@sdrugelis.lt. Parodos koordinatorės: Šiaulių lopšelio-darželio „Drugelis“ direktoriaus pavaduotoja ugdymui Lina Ratkevičienė, el. paštas lina.ratkeviciene@sdrugelis.lt, tel. (8 41) 524 489, meninio ugdymo mokytoja Vaiva Pocevičienė el. paštas vaiva.poceviciene@sdrugelis.lt, tel. (8 41) 524 489, ikimokyklinio ugdymo mokytoja Airida Bubelienė el. paštas airida.bubeliene@sdrugelis.lt, tel. (8 41) 524 489.
_____________
Respublikinės ikimokyklinio  ir priešmokyklinio 
amžiaus vaikų kūrybinių darbų fotografijų parodos 
„Margučių mozaika“

Priedas Nr. 1
PARODOS DALYVIO KORTELĖ
	AUTORIUS, AUTORIŲ GRUPĖ
	

	MOKYTOJO(Ų) VARDAS, PAVARDĖ
	

	ĮSTAIGOS PAVADINIMAS, EL. PAŠTAS
	



